**Breaking news**

*Liliana Trif Ioan Grigoraș*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

- De când te ştiu port soarele în piept

Iar Luna stă-n genunchi şi se închină,

Dar între noi e un tacit accept

Şi-s fericită ca o zi senină.

De când te ştiu abia mă mai cunosc

Cei care altădată mi-au fost aştri,

Chiar dacă vechiul meu parfum de mosc

Le-a încălzit luceferii albaştri.

De când te ştiu, iubite, asta simt

Că viaţa mea a început cu tine,

De-aceea nici un zvon nu mai dezmint

Să creadă fiecare ce-i convine.

- De când te știu alerg desculț prin iarbă,

Prin florile cu părul despletit,

Am aruncat în foc ciulini cu barbă

Cu zâmbet rece și neînsuflețit.

De când te știu nu mă interesează

Povești apuse, spuse la priveghi,

Mă simt stabil, pulsul nu-mi osciliează,

Nu m-afectează niciun fel de renghi.

De când te știu, am renăscut fecioară

Și vărsătorii sunt feblețea mea,

În mine ai aprins din nou o pară -

Cum ard, n-am ars pentru altcineva.

Liliana Trif Ioan Grigoraș

Din volumul Ești poezia sufletului meu -

Editura Rovimed Publishers Bacău - 2014